钦定古今图书集成/明伦汇编/闺媛典/第206卷 > 竺方妻薛氏
## 钦定古今图书集成/明伦汇编/闺媛典/第206卷 > 竺方妻薛氏

按《上虞县志》：薛氏，竺十二方妻。十二祖镜、父本俱早
世，祖母张、母姚俱孀居。十二长喜逸游，不事家人生
产。薛归时，先业尽空，十二身婴恶疾而没，姑姚谕薛
曰：“吾两世抚遗孤，藉有先人敝庐，获终所志。今尔无
六尺之孤，一椽之屋，何恃而守？”薛跪泣曰：“政惟是姑
老无依，故愿终养。”遂日事浣涤缝缀，以易薪水。凡竺
氏习女红者率师之。年六十七卒。自归竺迄盖棺。未
尝得一日之乐。人共哀悼。